**Események, liturgikus programok**

**Eseménynaptár**

08.08-13. Családos tábor

08.15. hétfő - Nagyboldogasszony ünnepe

08.16-19. Kórustábor

08.20. szombat - Szent István Király ünnepe – templombúcsú

09.08. csütörtök - Kisboldogasszony ünnepe – templomszentelési évforduló

09.11. vasárnap - Veni Sancte

**A hét ünnepei**

**Hétfő:** Liguori Szent Alfonz püspök, egyháztanító

**Kedd**: Vercelli Szent Özséb

**Csütörtök**: Vianney Szent János áldozópap

**Péntek**: Havas Boldogasszony

**Szombat**: Urunk színeváltozása

**Szentmisék, liturgikus templomi események**

**Vasárnap:** 8.45 + Valéria

 10.00 + Mária

 18.30 Hálából

**Hétfő:** 7.00 élő Lívia

**Kedd**: 18.30 a magyar nép megtéréséért

**Szerda:**  **nem lesz szentmise**

**Csütörtök:** 18.30 + Mária

**péntek**: 18.30 Szűz Mária szándékára

**Szombat:**  18.30 + Béla

**Hirdetések**

Minden **csütörtökön**, a szentmise után fél órás **szentségimádást** tartunk.

Bérmálásra való felkészülést szervezünk ősztől. A jelentkezés módjáról a honlapon és a levelező listán olvashatunk.

A héten szerdán nem lesz szentmise, és az irodai szolgálat is szünetel.

**Augusztus 15-én**, hétfőn Nagyboldogasszony ünnepén, amely parancsolt ünnep, reggel 7-kor és este 18.30-kor is lesz szentmise.

**Augusztus 20-án**, szombaton Szent István Király ünnepén, templombúcsúnk napján, a 10 órakor kezdődő ünnepi szentmisét Molnár Alajos atya, a Regnum plébánia plébános mutatja be.

Augusztus 9-13. **Családos tábor**

Augusztus 16-19. **Kórustábor - Vác**

Gondolatok a mai naphoz

**Itthon a világban és a mennyben**

Az elmúlt két vasárnap az Istennel való kapcsolatunkat állította előtérbe.

Ezt erősíti meg ma Szent Pál szava: az odafönt valókat keressétek!

Ugyanakkor azt is tudjuk, hogy nem választható szét a földi és a mennyei voltunk. Egyetlen, teljes emberi életet élünk, amelyben benne van mindaz, amire szükségünk van a földi létben, és része az is, amely felfelé irányít bennünket.

A prédikátor pesszimizmusa az evilági létbe zárult ember érzése.

Természetesen szükségünk van földi javakra. Csak az a kérdés: hogyan használjuk fel? Szabad, és kell is élvezni az életet, fölfedezni annak szépségeit, örülni a sikereknek. Hogy ez ne pillanatnyi életérzés legyen, szükség van a felfelé tekintésre, a hálaadásra, kincseink megosztására.

A ma embere kényelmes életre vágyik. Minél kevesebb erőfeszítés, minél több élvezet. Most jó legyen, hogy mi lesz holnap, az nem fontos. Pedig sokan tapasztaljuk, hogy az igazi, a sokáig tartó öröm a befektetett energiából, az áldozatból fakad.

Ha tudok Istenben gazdagodni, ha merem megosztani azt, amim van, akkor kincset gyűjtök a mennyben, amelynek hozományából már itt a földi életben is részesülök.

Fülöp Ákos plébános

A rákosfalvai plébánia hírlevele belső használatra.

Számlaszámunk: CIB bank

működés (egyházi adó): 11100104-19819019- 36000001

Felelős kiadó Fülöp Ákos plébános

„hogy életünk legyen és bőségben legyen”

Évközi 18. vasárnap 2022. július 31.



Istenem, jöjj segítségemre, Uram, segíts meg engem! Segítőm és megmentőm te vagy, én Istenem, ne késlekedj! (Zsolt 69, 2.6)

Rákosfalvai Szent István Király Plébánia

1144 Budapest, Álmos vezér tér 1. : 363-5976

Honlap: rakosfalvaplebania.hu

Email: iroda@rakosfalvaplebania.hu

Levelezőlista: rakosfalva@groups.io

Plébános: Fülöp Ákos

Szentmisék általános rendje:

*vasárnap:* 8.45; 10.00; 18.30

*hétköznap*: hétfő, szerda 7.00,

 kedd, csütörtök, péntek, szombat 18.30

Irodai ügyelet: hétfő – szerda – péntek: 16.00-17.30

 kedd – csütörtök: 9.00-12.00

Olvasmány: Préd 1,2;2,21-23

A prédikátor a mulandó dolgok hiábavalóságát állítja elénk.

Szentlecke: Kol 3, 1-5.9-11

Keressétek azt, ami odafönt van, ahol Krisztus ül az Isten jobbján.

Evangélium: Lk 12, 13-21 Istenben kell gazdagodnunk!